b'\n_START_ARTICLE_\nElan\n_START_SECTION_\nNastanek podjetja\n_START_PARAGRAPH_\nNastanek ELAN-a sega v leto 1945, ko je po vojni nastala zadruga za izdelavo \xc5\xa1portne opreme. \xc5\xa0portni navdu\xc5\xa1enec Rudi Fin\xc5\xbegar je verjel obljubam nove oblasti in svojega o\xc4\x8deta prepri\xc4\x8dal, da sta vse stroje, ki jih je Rudijev o\xc4\x8de prislu\xc5\xbeil v Ameriki, oddala v skupno dobro, v zadrugo. 24. septembra 1945 so uspeli ustanoviti zadrugo, skupaj s \xc5\xa1e dvanajstimi somi\xc5\xa1ljeniki. Pred prijavo zadruge na ustreznem organu v Ljubljani \xc5\xa1e niso imeli imena. Jo\xc5\xbee Ga\xc5\xa1per\xc5\xa1i\xc4\x8d, Rudijev prijatelj in kroparski sorojak, je predlagal imeni ELAN ali PLAMEN. Odlo\xc4\x8dili so se za prvo, drugo ime pa je tudi postalo ime uspe\xc5\xa1ne tovarne vijakov v Kropi._NEWLINE_Zadruga je prostore dobila v nekdanji predilnici lanu na Zgo\xc5\xa1i. Nekateri so zato povezovali ime Elan kot izpeljanko iz besede lan, vendar to ni res. V novoustanovljeni zadrugi so takoj za\xc4\x8deli izdelovati smu\xc4\x8di, ki jih je Fin\xc5\xbegar izdeloval \xc5\xbee na osvobojenem ozemlju v Cerknem leta 1944. Partizanske smu\xc4\x8di so imele tudi svoj logotip: prekri\xc5\xbeani smu\xc4\x8dki na peterokraki zvezdi.\n_START_SECTION_\nSmu\xc4\x8di Elan\n_START_PARAGRAPH_\nElan smu\xc4\x8di: Amphibio, Triglav, Ilumina Fusion, Mystic, BlackMagic, SpeedMagic\n_START_SECTION_\nSkakalne smu\xc4\x8di\n_START_PARAGRAPH_\nPod blagovno znamko Elan so vrsto let delovali v programu smu\xc4\x8darsko skakalnih smu\xc4\x8di. Elan je bil v tej dokaj specifi\xc4\x8dni bran\xc5\xbei zelo uspe\xc5\xa1en saj so z njihovo opremo tekmovali \xc5\xa1tevilni skakalci, ki so dosegali lepe uspehe.\n_START_SECTION_\nOpustitev programa\n_START_PARAGRAPH_\nPo koncu zimske sezone v aprilu leta 2016 so novi lastniki podjetja opustili ta program \xc4\x8de\xc5\xa1 da je nedonosen ter premajhen za njih. Vse to navkljub dolgoletni tradiciji in izjemnim uspehom saj so samo v zadnji sezoni 2015-16 imeli pod okriljem dva serijska zmagovalca, med mo\xc5\xa1kimi je to bil Peter Prevc, med \xc5\xbeenskami pa Sara Takanashi._NEWLINE_So se pa bili pri Elanu pripravljeni dogovoriti za poslovni dogovor z drugim izvajalcem, ki naj bi prevzel program. Do tega je pri\xc5\xa1lo zelo hitro, v mesecu dni so se dogovorili s podjetnikom Petrom Slatnarjem, ki je pod svojo blagovno znamko Slatnar prevzel nase nadaljevanje programa. Da ostane proizvodnja smu\xc4\x8dk v Sloveniji so poleg Slatnarja zaslu\xc5\xbeni tudi pri Smu\xc4\x8darski zvezi Slovenije, ki je pomagala, zadevo pa je podprlo tudi podjetje Delavska hranilnica.\n_START_SECTION_\nSne\xc5\xbene deske Elan\n_START_PARAGRAPH_\nElan je leta 1987 izdelal svojo prvo sne\xc5\xbeno desko. Nato so naslednje leto za\xc4\x8deli z njihovo proizvodnjo v sosednji Avstriji.\n_START_SECTION_\nJadrnice Elan\n_START_PARAGRAPH_\nH\xc4\x8derinsko podjetje Elan marine d.o.o., ki je prav tako nastanjeno v Begunjah se ukvarja z izdelavo plovil._NEWLINE_Jadrnice: Elan 210 , Elan 310, Elan 350, Elan 450, Elan 494\n_START_SECTION_\nElan Inventa\n_START_PARAGRAPH_\n\xc5\xa0portna orodja, telovadnice, \xc5\xa1portna oprema'